6. jaanuaril sõidab viimast korda liini Tõrvandi – Ülenurme keskus – Lõunakeskus – Tõrvandi bussiliin nr 37.
Abivallavanem Triin Nõmmistu tänab bussiettevõtet ABuss OÜ koostöö eest. „Elanike liikumisharjumuste muutused tõid kaasa ümberkorraldused ühistranspordis ja loodame, et uued liinid arvestavad senisest enam kodanike soovidega,“ jätkas Nõmmistu.
1. jaanuarist peatuvad Ülenurmel Männi ja Keskuse peatustes maakonnaliinid nr 360–363. Tasuta maakonnaliinidel on tagatud tunnine väljumissagedus ning lisandunud on õhtused busside väljumiste ajad Ülenurmega seotud peatustes.
9. jaanuarist teenindab Ülenurme ja Tõrvandi piirkonna elanikke Tartu linnaliin nr 7.
Bussiliin nr 37 teenindas piirkonna elanikke kaksteist aastat.
Täpsem info rakendunud ühistranspordi muudatustest Ülenurme ja Tõrvandi piirkonnas: www.kambja.ee/bussiliinid
Lisainfo: Triin Nõmmistu, Kambja Vallavalitsuse ehitus-, planeeringute- ja haldusvaldkonna abivallavanem, 5340 3160, email@example.com
Teate edastas: Marko Ojakivi, Kambja Vallavalitsuse kommunikatsioonijuht, 515 6142, firstname.lastname@example.org